**ยุทธศาสตร์การพัฒนา**

เพื่อนำไปสู่การบรรลุวิสัยทัศน์ของเทศบาลตำบลหมูสี  ยุทธศาสตร์หลักที่จะดำเนินการให้ประสบความสำเร็จและแนวทางการพัฒนาไว้  10  ยุทธศาสตร์   ซึ่งเป็นการสนับสนุนยุทธศาสตร์    การพัฒนาจังหวัดให้บรรลุวัตถุประสงค์  ดังนี้

**1. ยุทธศาสตร์การสานต่อแนวทางพระราชดำริ**

1.1 ประสานและบริหารการจัดการน้ำตาม พระราชดำรัชของพระบาทสมเด็จพระเจ้าอยู่หัวฯ

 เมื่อปี 2538 เพื่อแก้ไขและป้องกันปัญหาอุทกภัยอย่างเป็นระบบ

1.2 พัฒนาขุดลอก คูคลองและจัดสร้างแหล่งน้ำ สงวนและเก็บกักน้ำเพื่อการเกษตรเพื่อการอุปโภค

 และบริโภค รวมทั้งวางโครงการเพื่อแก้ไขปัญหาน้ำท่วมและน้ำแล้ง

1.3 พัฒนาชุมชนและสังคมตามแนวทางปรัชญาเศรษฐกิจพอเพียง

**2. ยุทธศาสตร์ด้านการพัฒนาการศึกษา**

 2.1 ส่งเสริมและพัฒนาระบบการศึกษา

 2.2 พัฒนาและเตรียมบุคลากรด้านการศึกษา (ครู บุคลากรทางการศึกษา นักเรียน)

 ให้เป็นผู้มีคุณภาพ มีทักษะและศักยภาพตามมาตรฐานสากล รองรับประชาชนในชุมชน

 2.3 สนับสนุนให้มีการนำระบบเทคโนโลยีสารสนเทศมาใช้เป็นเครื่องมือและประกอบการศึกษา

 2.4 สนับสนุนการจัดตั้งและเพิ่มศักยภาพศูนย์คอมพิวเตอร์ระดับชุมชนเพื่อเพิ่มทักษะประชาชน

 ในชุมชน

 2.5 ส่งเสริมการศึกษาในระบบ นอกระบบ และการศึกษาตามอัธยาศัย

**3. ยุทธศาสตร์ด้านการพัฒนาการเกษตร**

 3.1 พัฒนา ปรับปรุงพันธุพืชและเมล็ดพันธุ์พืชที่ดีมีคุณภาพเพื่อเกษตรกรจะได้เพิ่มผลผลิต

 โดยส่งเสริมให้เกิดเกษตรอุตสาหกรรม

 3.2 ลดต้นทุนการผลิตและเพิ่มมูลค่าผลผลิตทางการเกษตร

 3.3 สนับสนุนการจัดตั้งกองทุนเพื่อเกษตรกรในหมู่บ้าน (อกม.)

 3.4 ส่งเสริมสนับสนุนการแปรรูปสินค้าทางการเกษตรอย่าง มีคุณภาพนำเครื่องจักร

 และเทคโนโลยีใหม่ๆ มาใช้ เพื่อเพิ่มมูลค่าสินค้าและปริมาณสินค้าคุณภาพในท้องถิ่น

 3.5 สนับสนุนการทำการเกษตรทางเลือก

 3.6 ส่งเสริมประชาชนในท้องถิ่นให้มีการเลี้ยงสัตว์เศรษฐกิจ เพื่อการบริโภคและเพื่อการอนุรักษ์

 และเพิ่มรายได้

**4. ยุทธศาสตร์ด้านการพัฒนาสังคม**

 4.1 ส่งเสริมและพัฒนาบทบาทของคณะกรรมการหมู่บ้านและชุมชนให้เข้มแข็ง

 เพื่อเป็นผู้นำการพัฒนาชุมชนและท้องถิ่นที่มีคุณภาพสามารถพึ่งตนเองได้อย่างยั่งยืน

 4.2 ส่งเสริมโครงการพัฒนาระดับหมู่บ้าน เพิ่มศักยภาพสร้างความเข้มแข็งอย่างยั่งยืน

 4.3 ส่งเสริม พัฒนาบทบาทและคุณภาพชีวิตของสตรี ผู้สูงอายุ ผู้พิการ และผู้ด้อยโอกาส

 โดยการจัดกิจกรรมที่เหมาะสม ดำเนินการให้เกิดกองทุนหรือจัดหางบประมาณ

 เพื่อดำเนินการพัฒนาบทบาทและคุณภาพชีวิตอย่างต่อเนื่อง

 4.4 ส่งเสริม พัฒนาคุณภาพของเด็กและเยาวชน เพื่อเป็นบุคลากรที่มีคุณภาพของสังคม

 4.5 ส่งเสริมพัฒนาคุณภาพและศักยภาพตามความสามารถของแรงงานในท้องถิ่น

 4.6 ดำเนินการ สนับสนุน และประสานการปฏิบัติเพื่อป้องกันและให้มีการปราบปราม

 และแก้ไขปัญหาการเสพ การผลิต การจำหน่ายยาเสพติดในทุกระดับ

 4.7 ดำเนินการโครงการเทศบาลสัญจร เพื่อให้บริการประชาชน และรับทราบปัญหา อุปสรรค

 ความต้องการของประชาชนในพื้นที่

 4.8 ส่งเสริมและประกาศเกียรติคุณผู้ที่เป็นแบบอย่างที่ดี และสร้างคุณประโยชน์ต่อสังคม

**5. ยุทธศาสตร์ด้านการพัฒนาสาธารณสุข**

 5.1 สนับสนุนการจัดตั้งกองทุน และเพิ่มสวัสดิการเพื่อพัฒนาศักยภาพของอาสาสมัคร

 สาธารณสุขหมู่บ้าน (อสม.)

 5.2 ส่งเสริมและสนับสนุนให้การรักษาพยาบาลประชาชนในระดับตำบล หมู่บ้านและชุมชน

 ที่มีคุณภาพและมาตรฐาน เพื่อให้ประชาชนได้รับบริการที่ดี ทั่วถึง และทันเหตุการณ์

 โดยร่วมมือกับโรงพยาบาลส่งเสริมสุขภาพตำบล และหน่วยงานหรือองค์กรที่เกี่ยวข้อง

 5.3 ส่งเสริมสุขภาพและอนามัยของประชาชนในระดับหมู่บ้านและชุมชน ให้มีสุขภาพแข็งแรง

 โดยให้การเรียนรู้การดูแลสุขภาพการออกกำลังกาย การป้องกันโรค การใช้ยาอย่างถูกต้อง

 และการเข้ารับการตรวจสุขภาพหรือการรับบริการด้านสาธารณสุขตามขั้นตอนและวิธีการ

 ทางการแพทย์

**6. ยุทธศาสตร์ด้านการพัฒนาโครงสร้างพื้นฐาน**

 6.1 ส่งเสริมสนับสนุนการวางระบบการพัฒนาด้านโครงสร้างคุณภาพชีวิตพื้นฐาน ให้สอดคล้อง

 กับความจำเป็นและความต้องการของประชาชนในการดำรงชีวิตอย่างพอเพียง

 6.2 ก่อสร้าง ปรับปรุงเส้นทางการคมนาคมอย่างทั่วถึง ให้สามารถตอบสนองต้องการและแก้ไข

 ปัญหาความต้องการของประชาชน โดยเฉพาะเส้นทางการขนส่งผลผลิตทางการเกษตร

 แหล่งท่องเที่ยวและพื้นที่อื่นๆ ที่เกี่ยวข้องกับการดำรงชีวิตของประชาชน

 6.3 ประสาน สนับสนุน ร่วมมือกับส่วนราชการและองค์กรปกครองส่วนท้องถิ่นอื่นๆ

 เพื่อสนับสนุนเครื่องมือ เครื่องจักรกลตลอดจนผู้ปฏิบัติงานที่มีความชำนาญในการก่อสร้าง

 ปรับปรุงเส้นทางคมนาคม

 6.4 ประสานในการแก้ไขปัญหาความเดือดร้อนของประชาชนในด้านสาธารณูปโภค

 6.5 ดำเนินการปรับปรุงระบบขนส่งในความรับผิดชอบของเทศบาล เพื่อแก้ไขปัญหาการจราจร

 ความเป็นระเบียบในการให้บริการแก่ประชาชน

**7. ยุทธศาสตร์ด้านการพัฒนาการท่องเที่ยว ศาสนา-วัฒนธรรม ประเพณี และกีฬา**

 7.1 พัฒนาฟื้นฟูและส่งเสริมกิจกรรมด้านศาสนา ศิลปวัฒนธรรมและประเพณีของชุมชน

 ท้องถิ่นโคราช เพื่อการอนุรักษ์สืบสานและเชื่อมโยงสู่กิจกรรมการท่องเที่ยว

 7.2 พัฒนาและฟื้นฟูแหล่งท่องเที่ยวเดิม สร้างแหล่งท่องเที่ยวใหม่รวมทั้งกิจกรรมด้านการ

 ท่องเที่ยวและสิ่งอำนวยความสะดวกต่างๆ เพื่อกระตุ้นเศรษฐกิจและสร้างรายได้จากการ

 ท่องเที่ยวเพิ่มขึ้น โดยร่วมมือกับองค์กรปกครองส่วนท้องถิ่นในจังหวัด หน่วยงานและ

 ส่วนราชการ ตลอดจนองค์กรภาคเอกชนที่เกี่ยวข้อง

 7.3 สนับสนุนและส่งเสริมความสามารถของผู้ประกอบการธุรกิจท่องเที่ยวและสร้างเครือข่าย

 เพื่อพัฒนาคุณภาพสินค้าและบริการโดยการจับคู่ธุรกิจพัฒนาคุณภาพสินค้าและขยายตลาด

 สินค้าทั้งภายในประเทศและต่างประเทศ

 7.4 ส่งเสริมและสนับสนุนกิจกรรมลานกีฬาชุมชน และจัดการแข่งขันกีฬาประเภทต่างๆ

 ตั้งแต่ระดับหมู่บ้านจนถึงระดับจังหวัด เพื่อให้เยาวชน นักเรียน นักศึกษา เกิดความสนใจ

 และมีแรงจูงใจในกิจกรรมกีฬา รวมถึงการสร้างความเป็นเลิศทางด้านกีฬาสู่กีฬาอาชีพใน

 ระดับชาติและนานาชาติ

**8. ยุทธศาสตร์ด้านการบริหารจัดการบ้านเมืองที่ดี**

 8.1 ปรับปรุงโครงสร้างการบริหารงานด้านต่างๆ เพื่อให้รองรับการปฏิบัติภารกิจหน้าที่

 ตามที่กฎหมายกำหนดอย่างมีประสิทธิภาพ

 8.2 นำระบบสารสนเทศมาใช้ในการบริหารงานภายในองค์กร เพื่อให้บริการกับประชาชน

 ให้ความสะดวก รวดเร็ว แม่นยำ โดยยึดถือประโยชน์สูงสุดของประชาชนสูงสุดของ

 ประชาชน ผู้รับบริการเป็นสำคัญ

 8.3 สนับสนุนบุคลากรของเทศบาลให้ได้รับการอบรม การทำวิจัย เพิ่มพูนความรู้

 เพื่อยกระดับประสิทธิภาพการทำงานให้เกิดประสิทธิผลในการบริการประชาชน

 8.4 บูรณาการการจัดทำแผนพัฒนาท้องถิ่น ร่วมกันระหว่างหน่วยงานภาครัฐและเอกชน

 องค์กรปกครองส่วนท้องถิ่น เพื่อพัฒนาและสร้างประโยชน์สูงสุดแก่ประชาชน

 8.5 เปิดโอกาสให้ประชาชนได้เข้ามามีส่วนร่วมในการกำหนดนโยบายและความต้องการ

 ของประชาชนในการพัฒนาท้องถิ่น

 8.6 การปรับปรุงและพัฒนาเครื่องมือเครื่องใช้ สถานที่ปฏิบัติงานของเทศบาล

**9. ยุทธศาสตร์ด้านการรักษาความปลอดภัยในชีวิตและทรัพย์สิน**

 9.1 ส่งเสริมและสนับสนุนการติดตั้งระบบเตือนภัยธรรมชาติและภัยพิบัติต่างๆ

 9.2 ส่งเสริม สนับสนุนและร่วมมือกับส่วนราชการ หน่วยงาน มูลนิธิ การกุศลและองค์กร

 ที่เกี่ยวข้อง ในการเตรียมความพร้อมในการป้องกันภัย และการช่วยเหลือผู้ประสบภัย

 9.3 ส่งเสริม และสนับสนุนการติดตั้งระบบกล้องวงจรปิดในเขตชุมชนและสถานที่สำคัญ

 เพื่อสร้างความอบอุ่นใจ และความปลอดภัยในชีวิตและทรัพย์สินของประชาชน

 9.4 สนับสนุนการฝึกอบรมจัดตั้งและอบรมจัดตั้งและอบรมฟื้นฟูตำรวจบ้าน และอาสาสมัคร

 ป้องกันภัยฝ่ายพลเรือน (อปพร.) เพื่อเป็นกำลังสนับสนุนเจ้าหน้าที่รัฐ และดูแลรักษา

 ความปลอดภัยและการจราจรในชุมชนหมู่บ้าน

**10. ยุทธศาสตร์ด้านการอนุรักษ์ทรัพยากรธรรมชาติ และสิ่งแวดล้อม**

 10.1 ส่งเสริม สนับสนุนและร่วมมือกับส่วนราชการ องค์กรปกครองส่วนท้องถิ่น ภาคเอกชน

 ในการพัฒนาฟื้นฟูและอนุรักษ์แหล่งน้ำ ลุ่มน้ำลำคลอง และป่าไม้ให้มีความอุดมสมบูรณ์

 10.2 ส่งเสริม สนับสนุนและร่วมมือกับส่วนราชการ องค์กรปกครองส่วนท้องถิ่น

 และภาคเอกชน ในการรณรงค์สร้างจิตสำนึก เพื่อป้องกันและแก้ไขปัญหามลพิษ

 และปัญหาสิ่งแวดล้อมของชุมชนท้องถิ่นทุกระดับ

 10.3 ส่งเสริม สนับสนุนและสร้างความร่วมมือกับส่วนราชการที่เกี่ยวข้อง องค์กรปกครองส่วน

 ท้องถิ่นการจัดทำระบบกำจัดขยะรวมเพื่อจัดการขยะมูลฝอยและสิ่งปฏิกูลอย่างเป็นระบบ